Kur zbardhi një ditë

Filmi “Kur zbardhi një ditë” është prodhuar në vitin 1971.

Është i përbërë nga tre pjesë: Armët, Ura, dhe Meçua.

 Skenari :  Anastas Kondo, Ksenofon Dilo, Piro Milkani
 Regjia :   Piro Milkani
 Operator : Petraq Lubonja
 Muzika :   Feim Ibrahimi
 Producent :Kinostudio Shqipëria e Re.

 Interpretojnë 
Armët
 Demir Hyskja......Shoferi Thoma Shpuza
 Birçe Hasko......Sulo ballisti
 Drita Haxhiraj......Gruaja e shoferit
 Hasan Konçi......Llogaritari
 Zija Grapshi......Tipografi
 Pandi Siku......Hamalli
 Ferdinand Radi......Tipograf 
 Skënder Plasari......Anëtari i njësitit gueril
 Leka Krute......Ballist
 Myqerem Ferra......Oficer ballist
 Arqile Nesho......Ballisti 2
 Nazmi Bonjaku......Komandanti i Ballit
 Piro Sava......Profesori ballist
 Luftar Veshi......
 Vangjush Furxhi......
 Andon Qesari......

Ura
 Pandi Raidhi......Xha Loni
 Rikard Ljarja......Komisari
 Kadri Roshi......Kryetar i këshillit
 Bexhet Nelku......Kapiteni italian
 Adelina Xhafa......partizane
 Mihal Stefa......
 Albert Verria......Bakalli
 Tonin Ujka......Arixhiu
 Lavdie Bisha......Arixhofka

Meçua
 Timo Flloko......Meçua
 Gjyzepina Kosturi......Shërbyesja e manastirit
 Kristaq Mitro......Partizani
 Diana Panariti......Infermiere partizane
 Piro Eski......Partizan i plagosur
 Kleopatra Skarco-Dokle......Mësuesja e partizaneve

 Përmbajtja e filmit 
Armët
Shoferi Thoma Shpuza ngarkohet nga njësiti gueril i qytetit të Tiranës t’u dërgojë partizanëve ilegalisht armë, maskuar në thasë me miell për gjermanët. Maskimi zbulohet rastësisht nga një çetë ballistësh që kanë ngritur një postbllok. Shoferi ndiqet prej tyre dhe prej gjermanëve, deri sa plagoset paksa para se të mbërrijë te shokët e tij të malit.

Ura
Pas çlirimit të fshatit, një komisar bashkë me fshatarët dhe partizanët rindërtojnë një urë të hedhur në erë nga pushtuesit nazistë gjatë inkursionit të tyre mbi fshatin. Tanimë të arrestuar, u duhet të punojnë për rindërtimin e urës që shkatërruan vetë. Përmes dialogëve të dukshëm dhe të padukshëm analizohet lufta dhe palët e ngërthyera në të.

Meçua
Ish-bariu Meço ka në ngarkim një grup partizanësh të plagosur që duhen shpënë në spitalin partizan. Rrugës, rrethohen në një manastir, të spiunuar.  Meçua flijohet për të shpëtuar jetën e shokëve të tij të plagosur.

 Lidhje të jashtëme 
https://www.imdb.com/title/tt0172685/

Kategoria:Filma shqip